गुरमेहर मामला : सिख तालमेल कमेटी, सिख जत्थेबंदियों ने की कार्रवाई की मांग
जालंधर | शहरकी प्रमुख सिख जत्थेबंदियों ने गुरमेहर कौर परिवार का साथ देने का आश्वासन दिया है। उन्होंने दिल्ली में दोषियों के खिलाफ दर्ज हुए एफआईआर पर कार्रवाई करते हुए उन्हें जल्द गिरफ्तार करने की मांग की है। सिख तालमेल कमेटी ने डीसी के दिए ज्ञापन में कहा कि अगर प्रशासन दोषियों को जल्द गिरफ्तार नहीं करेगा तो समूह जत्थेबंदियों को साथ ले संघर्ष किया जाएगा। जिसकी पूरी जिम्मेदारी प्रशासन की होगी। मौके पर प्रधान गुरमीत सिंह बिट्टू, तजिंदर सिंह परदेसी, हरप्रीत सिंह, सिख जत्थेबंदी से कंवलजीत सिंह, परमिंदर सिंह, सतपाल सिंह, भूपिंदर सिंह मौजूद रहे।
hin_Deva hin_Deva